<classify> Malinzi aliyasema hayo juzi wakati akitoa vyeti vya ushiriki wa mafunzo kwenye semina ya waandishi chipukizi wa michezo iliyondaliwa na Chama cha Waandishi wa Habari za Michezo Tanzania TASWA na kushirikisha washiriki 40 kutoka vyombo mbalimbali vya habari.Malinzi alisema ikiwa waandishi watachagua mchezo mmoja wa kuuandikia na pia kuucheza itakuwa rahisi kwake kuundikia kwa usahihi, kwa vile atajua kanuni zote na mchezo husika na jinsi ya kuuelezea.Haiwezekani mwandishi mmoja anaandika mpira wa miguu, netiboli, kriketi na gofu, ifike mahali waandishi wachague mchezo mmoja ambao wana umudu na kuuandikia, alisema.Alitolea mfano hata katika nchi za Ulaya kumekuwa na waandishi wanaoandika kitu kimoja, na kwamba wengi hufahamu namna ya kuuchambua mchezo kutokana na kuchagua.Pamoja na hilo, aliahidi waandishi ambao watajitokeza kujifunza mchezo wa gofu, atawalipia ada ya uanachama katika klabu ya Gymkhana.Aidha, alitoa zaidi ya Sh milioni moja kwa ajili ya ada ya uanachama kwa washiriki hao 40 waunganishwe na Taswa kwa maendeleo ya michezo nchini.Naye Mwenyekiti wa Taswa Juma Pinto alisema semina hiyo ni mwanzo, kwani kuna nyingine itakuja kwa ajili ya waandishi hao ambao wanategemewa kuwa viongozi wa chama hicho baadaye.Aliwataka waandishi hao kuchangia fursa ya mafunzo sio tu katika ngazi hiyo ya kitaifa bali katika ngazi ya kimataifa. Waandishi walielimishwe kuhusu kanuni za soka, jinsi ya kuandika habari za michezo zinazovutia na mchambuzi wa Soka kutoka Zanzibar Salim Salim.  <topic>: MICHEZO 